# data[].attributes.headline
Κερί που λιώνει

# data[].attributes.subject
Κερί που λιώνει

# data[].attributes.body
Ένα κερί αποτελεί ένα στερεό σώμα. Όταν ανάβουμε το κερί μέσω της φλόγας εκπέμπεται θερμότητα και έχει ως αποτέλεσμα να λιώνει το κερί και να μετατρέπεται η φυσική του κατάσταση από στερεή σε υγρή.

# data[].attributes.attachment_link.title
ΚΕΡΟΜΑΝΤΕΙΑ-1024x576

# data[].attributes.headline
Πείραμα με σοκολάτα!

# data[].attributes.subject
Πείραμα με σοκολάτα!

# data[].attributes.body
Υλικά που θα χρειαστείς για το πείραμα:

1) Λίγα κομμάτια σοκολάτας

2) 1 μικρό κατσαρολάκι

3) Εστία κουζίνας

Προσοχή! Για να ξεκινήσεις το πείραμα θα χρειαστείς τη βοήθεια ενός γονέα ή κάποιου ενήλικα.

Πάμε να ξεκινήσουμε;

Τοποθέτησε τα κομμάτια της σοκολάτας μέσα στο κατσαρολάκι και στη συνέχεια βάλε το κατσαρολάκι πάνω στην αναμμένη εστία της κουζίνας. Περίμενε μερικά λεπτά μέχρι το κατσαρολάκι να αρχίσει να ζεσταίνεται.

Τι παρατηρείς;

Παρατήρηση: σιγά σιγά θα δούμε πως η στερεή σοκολάτα, αφού έχει απορροφήσει θερμότητα από την αναμμένη εστία, ξεκινάει να αλλάζει τη φυσική κατάστασή της και από στερεή αρχίζει να γίνεται ρευστή, δηλαδή υγρή.

Συμπέρασμα: όταν ένα στερεό σώμα, λόγω της θερμότητας που λαμβάνει, αλλάξει τη φυσική του κατάσταση και από στερεό γίνει υγρό, το φαινόμενο αυτό το ονομάζουμε "τήξη".

# data[].attributes.headline
Πείραμα με παγάκια!

# data[].attributes.subject
Πείραμα με παγάκια!

# data[].attributes.body
Υλικά που θα χρειαστείς για το πείραμα:

1) Δύο άδεια μπολάκια

2) Μερικά παγάκια

Τοποθέτησε λίγα παγάκια στο κάθε μπολάκι, και στη συνέχεια βάλε το ένα μπολάκι στο ψυγείο και το άλλο μπολάκι άφησέ το επάνω στο τραπέζι (εκτός ψυγείου).

Τι πιστεύεις ότι θα γίνει με τα παγάκια που είναι στα διαφορετικά μπολάκια;

Ποια παγάκια θα λιώσουν πρώτα; αυτά που είναι στο ψυγείο ή αυτά που είναι εκτός ψυγείου;

Τι παρατηρείς μετά από λίγα λεπτά;

Παρατήρηση: σιγά σιγά παρατηρούμε ότι τα παγάκια που ήταν στο μπολάκι εκτός ψυγείου αρχίζουν να λιώνουν και σε μερικά λεπτά έχουν λιώσει εντελώς και έχουν γίνει νερό.

Μπορείς να συγκρίνεις τα παγάκια που βρίσκονται στο ψυγείο με τα παγάκια που ήταν εκτός ψυγείου τα οποία έχουν λιώσει; Τι παρατηρείς;

Βλέπεις ότι τα παγάκια που ήταν στο ψυγείο δεν έχουν λιώσει τελείως σε αντίθεση με αυτά που ήταν εκτός ψυγείου. Αυτό οφείλεται στη διαφορά θερμοκρασίας που υπάρχει εντός και εκτός ψυγείου.

Συμπέρασμα: όσο η θερμοκρασία του στερεού σώματος, δηλαδή του πάγου, αρχίσει να αυξάνεται, τόσο αυτό θα λιώνει και θα αλλάζει η φυσική του κατάσταση, και από στερεό θα γίνεται υγρό. Όσο η θερμοκρασία παραμένει σχετικά χαμηλή (μέσα στο ψυγείο), τόσο το στερεό σώμα θα διατηρεί την αρχική του φυσική κατάσταση.

Η αλλαγή φυσικής κατάστασης ενός στερεού σε υγρό ονομάζεται "τήξη".

# data[].attributes.headline
Λιωμένο παγωτό

# data[].attributes.subject
Λιωμένο παγωτό

# data[].attributes.body
Έχεις παρατηρήσει ότι όταν κρατάς ένα παγωτό στα χέρια σου μετά από μερικά λεπτά θα αρχίσει να λιώνει; Αυτό οφείλεται στο φαινόμενος της "τήξης" καθώς λόγω της θερμότητας που εκπέμπουν τα χέρια μας και η θερμοκρασία του περιβάλλοντος που είναι σαφώς υψηλότερη από την κατάψυξη, αυξάνουν τη θερμοκρασία του παγωτού με αποτέλεσμα να αρχίζει να λιώνει.

# data[].attributes.headline
Λιώσιμο πάγων

# data[].attributes.subject
Λιώσιμο πάγων

# data[].attributes.body
Σίγουρα θα γνωρίζεις για το λιώσιμο των πάγων στον πλανήτη μας. Είναι γεγονός ότι με την πάροδο των χρόνων, η θερμοκρασία της Γης ολοένα και αυξάνεται με αποτέλεσμα να προκαλεί τεράστια προβλήματα στους πάγους και συνεπώς και στη στάθμη της θάλασσας. Το λιώσιμο των πάγων είναι επίσης αποτέλεσμα του φαινομένου της τήξης.

Γνωρίζεις άλλα παραδείγματα από την καθημερινότητα που εντοπίζουμε το φαινόμενο της "τηξης";